Фролов Дмитрий Валерианович

Фролов Дмитрий Валерианович (Валер Мить; 1957—1995) — рочӧн гижысь коми поэт, вуджӧдчысь.

 Олан туй 
Дмитрий Фролов чужис Княжпогост районса Тракт станцияын 1957 вося ода-кора тӧлысь 24-ӧд лунӧ.

Помаліс Сыктывкарса 1 №-а шӧр школа (1974). Школа бӧрын муніс уджавны Сыктывкарса механическӧй заводӧ электрослесарлӧн велӧдчысьӧн — аслас бать дорас. Сэні уджаліс 1983 воӧдз. 1977—1979 воясӧ служитіс армиаын. Сэтысь воӧм бӧрын уджаліс да ӧттшӧтш велӧдчис Сыктывкарса канму университетлӧн коми юкӧнын. 1983 воын Дмитрий Фролов эновтіс заводын уджалӧм да университетын велӧдчӧм да муніс А.М. Горький нима Литературнӧй институтӧ велӧдчыны. Сэні 1989 воын помаліс художественнӧй вуджӧдӧм факультет, уджаліс лаборантӧн Коми наука шӧринса Кыв, литература да история институтын. 1991—1992 воясӧ уджаліс республикаса радиоын «Молодость» уджтасын редакторӧн да нуӧдысьӧн; а сэсся — «Югӧр» творческӧй котырын штатӧ пырттӧм корреспондентӧн.

Россияса гижысь котырӧ пырысь (1995).

Куліс лёка нога Москваын 1995 вося  лӧддза-номъя тӧлысь 22-ӧд лунӧ. Гуалӧма Сыктывкарын.

 Гижан удж 

 Небӧгъяс 
 Стихи. — Ижевск, 1994. — 32 с.
 Ветровая песня колокольная: стихотворения. — Сыктывкар: Коми кн. изд-во, 1996. — 159 с.
 Там, где прежний остался и я... / Сост. П.Ф. Лимеров; Худ. Ю.Н. Лисовский. — Сыктывкар: «Кола», 2012. — 336 c.(500 экз.)

 Ӧшмӧсъяс 
 Княжпогостса ЦБС сайтын Д.В. Фроловлӧн олантуй
 Канев А. Дмитрий Валерианович Фролов: [крат. биогр. справка] // Писатели Коми: биобиблиографический словарь. Т. 2 / Науч. ред. В.Н. Дёмин. — Сыктывкар, 2001. — С. 383-385.
 Лимеров П. Ф. Призвание и судьба Дмитрия Фролова, поэта // Фролов Д. В. (Эльэйван Валер Мить) Там, где прежний остался и я... / Сост. П.Ф. Лимеров; Худ. Ю.Н. Лисовский. — Сыктывкар: «Кола», 2012. — С. 7-53.

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми гижысь
Категория:Коми гижысь котырӧ пырысьяс
Категория:Журналистъяс
Категория:Тракт сикт овмӧдчӧмин